OpenLLM-France/wikimedia huggingface dataset:
# Supercopa d'Europa de futbol 1976

La Supercopa d'Europa de futbol 1976 va ser l'edició de la Supercopa d'Europa de l'any 1976. Va enfrontar, a doble partit, al campió de la Copa d'Europa 1975-76, el Bayern de Múnic, i al campió de la Recopa 1975-76, l'RSC Anderlecht. L'RSC Anderlecht va guanyar amb un marcador global de 5 a 3.

## Detalls del partit
### Partit d'anada

| Bayern de Múnic | 2 – 1 | RSC Anderlecht |
| Müller 58' 88' | | Haan 16' |
BAYERN MUNIC: :
| GK | Sepp Maier |
| DF | Jupp Kapellmann |
| DF | Udo Horsmann |
| DF | Hans-Georg Schwarzenbeck |
| MF | Franz Beckenbauer |
| MF | Rainer Künkel |
| MF | Bernd Dürnberger |
| MF | Karl-Heinz Rummenigge |
| FW | Gerd Müller |
| FW | Ulrich Hoeneß |
| MF | Conny Torstensson |
| Entrenador: |||
| Dettmar Cramer Home del partit: Arbitres assistents: ||||
ANDERLECHT: :
| GK | 1 | Jan Ruiter |
| DF | ' | Arie Haan |
| DF | ' | Gilbert van Binst |
| DF | ' | Hugo Broos |
| DF | ' | Erwin Vandendaele |
| MF | ' | Jean Dockx |
| MF | ' | François Van Der Elst |
| MF | ' | Franky Vercauteren |
| MF | ' | Peter Ressel |
| FW | ' | Ludo Coeck |
| FW | ' | Rob Rensenbrink |
| Substitucions: |||
| DF | ' | Michel De Groote |
| Entrenador: |||
| Raymond Goethals ||||

### Partit de tornada

| RSC Anderlecht | 4 – 1 | Bayern de Múnic |
| Rensenbrink 20' 82' Van Der Elst 25' Haan 59' | | Müller 63' |
Parc Astrid, Brussel·les
ANDERLECHT: :
| GK | 1 | Jan Ruiter |
| DF | ' | Arie Haan |
| DF | ' | Gilbert van Binst |
| DF | ' | Hugo Broos |
| DF | ' | Erwin Vandendaele |
| MF | ' | Jean Dockx |
| MF | ' | François Van Der Elst |
| MF | ' | Franky Vercauteren |
| MF | ' | Peter Ressel |
| FW | ' | Ludo Coeck |
| FW | ' | Rob Rensenbrink |
| Substitucions: |||
| DF | ' | Michel De Groote |
| Entrenador: |||
| Raymond Goethals Home del partit: Arbitres assistents: ||||
BAYERN MUNIC: :
| GK | Sepp Maier |
| DF | Björn Andersson |
| DF | Udo Horsmann |
| DF | Hans-Georg Schwarzenbeck |
| MF | Franz Beckenbauer |
| MF | Jupp Kapellmann |
| MF | Bernd Dürnberger |
| MF | Karl-Heinz Rummenigge |
| FW | Gerd Müller |
| FW | Ulrich Hoeneß |
| MF | Conny Torstensson |
| Substitucions: |||
| MF | Rainer Künkel |
| Entrenador: |||
| Dettmar Cramer ||||
* Supercopa d'Europa 1976
* RSC Anderlecht Primer títol

## Enllaços externs

* Supercopa UEFA
* RSSSF
# Garrison (Minnesota)

Garrison és una població dels Estats Units a l'estat de Minnesota. Segons el cens del 2000 tenia 213 habitants.

## Demografia

Segons el cens del 2000, Garrison tenia 213 habitants, 113 habitatges, i 48 famílies. La densitat de població era de 76,9 habitants per km².
Dels 113 habitatges en un 11,5% hi vivien nens de menys de 18 anys, en un 35,4% hi vivien parelles casades, en un 1,8% dones solteres, i en un 57,5% no eren unitats familiars. En el 44,2% dels habitatges hi vivien persones soles el 19,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,88 i el nombre mitjà de persones que vivien en cada família era de 2,67.
Per edats la població es repartia de la següent manera: un 15% tenia menys de 18 anys, un 4,2% entre 18 i 24, un 22,5% entre 25 i 44, un 32,4% de 45 a 60 i un 25,8% 65 anys o més.
L'edat mediana era de 52 anys. Per cada 100 dones de 18 o més anys hi havia 118,1 homes.
La renda mediana per habitatge era de 23.750 $ i la renda mediana per família de 36.250 $. Els homes tenien una renda mediana de 25.417 $ mentre que les dones 19.000 $. La renda per capita de la població era de 19.447 $. Entorn del 10,5% de les famílies i el 14,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Garrison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# CaixaForum Barcelona

CaixaForum Barcelona és un centre cultural de la Fundació La Caixa, inaugurat el 2002 a la fàbrica Casaramona de Barcelona com a nova seu de la seva col·lecció d’Art Contemporani, en substitució del Palau Macaya (actualment CaixaForum Macaya).

## Exposicions i activitats culturals

Gràcies a la col·laboració amb grans museus internacionals com el Museu Britànic, el Prado o el Louvre, el centre ofereix una àmplia programació d’exposicions temporals en disciplines que van des de la pintura, el dibuix, l’escultura o la fotografia, fins a l'art antic i l’art contemporani. Les que han tingut més èxit en el període 2002-2012 són:
* Dalí. Cultura de masses (2004): 304.996 visitants
* Miquel Barceló. 1983-2009. La solitude organisative (2010-2011): 228.893 visitants
* Rodin i la revolució de l'escultura. De Camille Claudel a Giacometti (2004-2005): 219.321 visitants
* Rubens, Van Dyck, Jordaens, etc. mestres de la pintura flamenca del segle xvii a les col·leccions del Museu de l'Ermitage (2003-2004): 215.638 visitants
* Henri Cartier-Bresson. Retrospectiva (2003-2004): 210.108 visitants
* Impressionistes. Mestres francesos de la col·lecció Clark (2011-2012): 203.455 visitants
* Col·lecció d'Art Contemporani Fundació La Caixa (exposició inaugural) (2002): 191.160 visitants
* Alphonse Mucha (1860-1939), seducció, modernitat i utopia (2008-2009): 181.474 visitants
* De Renoir a Picasso. Obres mestres del Musée de l'Orangerie, París (2002): 180.108 visitants
* Lucian Freud (2002-2003): 168.479 visitants

## Bosc Vertical CaixaForum

El 2023, com a celebració del vintè aniversari del centre cultural, es va instal·lar el Bosc Vertical CaixaForum, un jardí vertical, a la façana del veí Palau de la Metal·lúrgia.

## Referències

* ↑ Frisach, Montse. «De Casaramona a CaixaForum». Avui, 26-02-2002. [Consulta: 2 desembre 2022].
* ↑ «La Fundació «La Caixa» programarà una cinquantena d’exposicions durant la temporada 2001-2002». El Punt, 12-07-2001. [Consulta: 2 desembre 2022].
* ↑ «Caixafòrum Barcelona celebra els deu anys amb un balanç de set milions de visitants i exposicions de Delacroix i Goya». Bonart [Girona], 152, 4-2012, pàg. 57. ISSN: 1885-4389.
* ↑ «Les 10 exposicions més vistes dels 10 anys d'història del CaixaForum de Barcelona». Diari Ara, 02-03-2012.
* ↑ «Neix al CaixaForum el primer bosc vertical de Barcelona». 3Cat, 13-04-2023.

## Enllaços externs

* CaixaForum Barcelona - Lloc web oficial
# CaixaForum Barcelona

CaixaForum Barcelona és un centre cultural de la Fundació La Caixa, inaugurat el 2002 a la fàbrica Casaramona de Barcelona com a nova seu de la seva col·lecció d’Art Contemporani, en substitució del Palau Macaya (actualment CaixaForum Macaya).

## Exposicions i activitats culturals

Gràcies a la col·laboració amb grans museus internacionals com el Museu Britànic, el Prado o el Louvre, el centre ofereix una àmplia programació d’exposicions temporals en disciplines que van des de la pintura, el dibuix, l’escultura o la fotografia, fins a l'art antic i l’art contemporani. Les que han tingut més èxit en el període 2002-2012 són:
* Dalí. Cultura de masses (2004): 304.996 visitants
* Miquel Barceló. 1983-2009. La solitude organisative (2010-2011): 228.893 visitants
* Rodin i la revolució de l'escultura. De Camille Claudel a Giacometti (2004-2005): 219.321 visitants
* Rubens, Van Dyck, Jordaens, etc. mestres de la pintura flamenca del segle xvii a les col·leccions del Museu de l'Ermitage (2003-2004): 215.638 visitants
* Henri Cartier-Bresson. Retrospectiva (2003-2004): 210.108 visitants
* Impressionistes. Mestres francesos de la col·lecció Clark (2011-2012): 203.455 visitants
* Col·lecció d'Art Contemporani Fundació La Caixa (exposició inaugural) (2002): 191.160 visitants
* Alphonse Mucha (1860-1939), seducció, modernitat i utopia (2008-2009): 181.474 visitants
* De Renoir a Picasso. Obres mestres del Musée de l'Orangerie, París (2002): 180.108 visitants
* Lucian Freud (2002-2003): 168.479 visitants

## Bosc Vertical CaixaForum

El 2023, com a celebració del 20è aniversari del centre cultural, es va instal·lar el Bosc Vertical CaixaForum, un jardí vertical, a la façana del veí Palau de la Metal·lúrgia.

## Referències

* ↑ Frisach, Montse. «De Casaramona a CaixaForum». Avui, 26-02-2002. [Consulta: 2 desembre 2022].
* ↑ «La Fundació «La Caixa» programarà una cinquantena d’exposicions durant la temporada 2001-2002». El Punt, 12-07-2001. [Consulta: 2 desembre 2022].
* ↑ «Caixafòrum Barcelona celebra els deu anys amb un balanç de set milions de visitants i exposicions de Delacroix i Goya». Bonart [Girona], 152, 4-2012, pàg. 57. ISSN: 1885-4389.
* ↑ «Les 10 exposicions més vistes dels 10 anys d'història del CaixaForum de Barcelona». Diari Ara, 02-03-2012.
* ↑ «Neix al CaixaForum el primer bosc vertical de Barcelona». 3Cat, 13-04-2023.

## Enllaços externs

* CaixaForum Barcelona - Lloc web oficial
# Abdullah Shah

Abdullah Shah (malai: Al-Sultan Abdullah Ri’ayatuddin Al-Mustafa Billah Shah) (Pekan, 30 de juliol de 1959) o Tengku Abdullah, Sultà de Pahang, o simplement Abdullah de Pahang, és el 16è Rei de Malàisia.
Va assumir el tron el 31 de gener de 2019 i regnarà per cinc anys. (el títol oficial del monarca és Yang di-Pertuan Agong, el que pot ser traduït del malai com Líder Suprem).

## Biografia

Abdullah és el quart fill (el més gran del sexe masculí) del sultà Ahmad Shah.
Va pujar al tron als 59 anys, està casat amb dues esposes, Tunku Hajah Azizah Aminah Maimunah Iskandariah (c. 1986) i Julia Rais (c. 1991), i té 10 fills, sent un d'ells adoptat i un altre mort encara petit el 1990.
És membre del Consell de Federació Internacional de Futbol Associació (FIFA), vicepresident de la Confederació Asiàtica de Futbol (AFC) i president de la Federació Asiàtica de Hockey. Fan d'esports diversos, va practicar polo mentre va estudiar en Gran Bretanya, on es va formar en Relacions Internacionals i Diplomàcia.
El seu hereu és el fill més gran amb la seva primera esposa, Tengku Hassanal Ibrahim Alam Shah, nascut el 1995.

## Príncep Hereu

Abdullah va ser nomenat com a Tengku Mahkota, o Príncep Hereu de Pahang, l'1 de juliol de 1975.

## Príncep Regent

El 2016 va ser nomenat pel pare, llavors amb 88 anys i diversos problemes de salut, com Príncep Regent de Pahang.

## Sultà de Pahang

Abdullah va ser proclamat Sultà de Pahang el 15 de gener de 2019.

## Referències

* ↑ «Novo rei assume trono da Malásia pelos próximos cinco anos». G1. [Consulta: 21 juliol 2019].
* ↑ (en anglès) Malay Mail, 12-01-2019 [Consulta: 5 desembre 2019].
* ↑ «Sultão de Pahang, Tengku Abdullah, é nomeado novo rei da Malásia». noticias.uol.com.br. [Consulta: 21 juliol 2019].
# Artau IV de Pallars Sobirà

Artau IV de Pallars Sobirà (? - 1182) fou comte de Pallars Sobirà (1167-1182), el sisè des de la creació del comtat l'any 1011. Nat vers l'any 1110 (tot i que altres fonts la situen l'any 1132) fou el primogènit d'Artau III i Agnès. L'any 1156 començà a col·laborar amb el seu pare en tasques administratives i va prendre el control del comtat l'any 1167 arran de la mort del comte.
El seu govern destacà per la seva actitud pacífica i poc bel·licosa i la continuïtat del període de pau iniciada per la concòrdia de 1064 entre Artau I de Pallars Sobirà i Ramon V de Pallars Jussà. La relació entre ambdós Pallars es va estrènyer quan Artau IV firmà una aliança amb Ramon VI de Pallars Jussà, l'any 1174. En aquest nou acord, ambdós comtes juraven socórrer-se mútuament en cas d'agressió externa, però quedava nul si l'atacant era el rei d'Aragó, tanmateix tingué bones relacions amb la casa de Barcelona.
L'any 1171 es té constància que està casat amb la donzella Guillema, amb la qual tingué dos fills, Bernat II (III) i Guillema I, ambdós futurs comtes. Va mantenir una especial vinculació amb el monestir de Gerri de la Sal, palesa en les diverses donacions que li feu, entre altres diversos territoris de Salàs, Santa Engràcia, Cuberes, Estac, l'Espluga, Enviny i Castellsalat. Morí l'any 1082 i fou succeït pel seu fill Bernat II (III).

## Orígens familiars

Fill del comte Artau III de Pallars Sobirà i la seva esposa Agnès.

## Núpcies i descendents

Es casà amb una donzella anomenada Guillema. D'aquest matrimoni nasqueren:
* l'infant Bernat III de Pallars Sobirà (?-1199), comte de Pallars Sobirà
* la infanta Guillema I de Pallars Sobirà (?-1250), comtessa de Pallars Sobirà

## Referències

* 1 2 «Artau IV de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
* ↑ «Artau IV de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
* ↑ Atles comarcal i municipal de Catalunya. Barcelona: Enciclopèdia Catalana, 2006. ISBN 84-412-1443-3.
* 1 2 «Artau IV, Conde de Pallars Sobirá (ca. 1138-ca. 1182)» (en castellà). www.mcnbiografias.com.
# Jusèp-Loís Sans Socasau

Jusèp Loís Sans Socasau (Betren, Vall d'Aran, 1956) és un polític, ex professor de matemàtiques de l'Institut d'Aran i militant occitanista aranès. És conegut sobretot com a activista i divulgador occitanista i director de la política lingüística del Consell General d'Aran.
Políticament nacionalista aranès, occitanista i catalanista és president d'Esquerra Republicana Occitana (ÈRO), secció local del partit català Esquerra Republicana. S'ha posicionat a favor del procés independentista català tot demanant el reconeixement de l'aranès i l'occità a Catalunya. Antigament ÈRO va estar en coalició amb CiU al poder d'Aran, amb el síndic Carles Barrera Sánchez.
Va ser el primer director del Centre de Normalizacion Lingüistica dera Val d'Aran i el primer director de l'Oficina de l'Occità de la Generalitat de Catalunya.
Col·labora amb articles d'opinió en el diari digital Jornalet i des de 2014 presideix l'Institut d'Estudis Aranesi. Ha escrit, també, alguns llibres com Er estudi ena memòria (2007) o Occitan en Catalonha (2008). Està casat amb la cantant Lúcia Mas Garcia, i la seva filla Alidé Sans és cantautora occitana.

## Obres

* Er aranés, leis e estudis (1997)
* Er estudi ena memòria: quauqui aspèctes dera educacion en Les deth sègle XX (2007)
* Occitan en Catalonha (2008)

## Referències

* ↑ «Jusèp Loís Sans Socasau, pres. d'Esquerra Republicana Occitana», 2009. [Consulta: 3 novembre 2020].
* ↑ «Terminàlia parla amb... Jusèp Loís Sans Socasau, president de l’Institut d’Estudis Aranesi – Acadèmia Aranesa dera Lengua Occitana». Terminàlia, 12, 22-12-2015, pàg. 41–44. ISSN: 2013-6706.
* ↑ «Us convidem al concert d'Alidé Sans a l'Sputnik». Nació Solsona. [Consulta: 3 novembre 2020].
# Luis Yanes

Luis Yanes (Santa Marta, Magdalena, Colòmbia; 29 d'octubre de 1982) és un futbolista colombià que juga de davanter al NorthEast United de la Superlliga Índia.
L'any 2003 va guanyar el campionat de Primera B amb el Boyacá Chicó. Al segon semestre de 2009 va jugar amb el Cúcuta Deportivo. Durant el mateix període però de 2010 va jugar pel Boyacá Chicó, club del qual surt al començament de 2011, per anar a La Equidad. El juliol de 2011 es va incorporar al Zamora de la Primera Divisió de Veneçuela
Està casat amb l'excampiona mundial de patinatge Ana Maria Rodríguez, de qui es va separar. Ha estat involucrat en diversos casos d'agressió, violència i maltractaments contra la seva exmuller.

## Referències

* ↑ Camilo Giraldo. «Cúcuta Deportivo presentó sus nuevos jugadores para el torneo Finalización». Futbolred. [Consulta: 29 juliol 2009].
* ↑ «Cuatro nuevos, en la vuelta a prácticas de Boyacá Chicó». Futbolred, 04-01-2011.
* ↑ «Luis Yanes, Wilberto Cosme y Félix García las nuevas caras». Web oficial de La Equidad. Arxivat de l'original el 2011-07-03. [Consulta: 8 gener 2011].
* ↑ «Luis "Lucho" Yanes: vengo a aportar mi grano de arena y goles». laprensadebarinas.com.ve. Arxivat de l'original el 2016-03-04.

## Enllaços externs

* Luis Yanes a footballzz.co.uk
# Manuel Medina Ortega

Manuel Medina Ortega (Arrecife, Lanzarote, 1935) és un jurista i polític canari.
Provenia d'una família nombrosa, tenia vuit germans. Els seus pares eren Celia Ortega i Rafael Medina Armas, alcalde d'Arecife (Lanzarote) el 1936 pel Front Popular. Llicenciat en Dret per la Universitat de La Laguna (1957) es doctora en Dret per la Universitat de Madrid (1961). En 1962 obté un Master en Dret Comparat per la Universitat de Colúmbia i està casat amb Nancy Miltimore Chichester.
Quant a la seva trajectòria acadèmica, ha estat Professor de Dret Internacional i Relacions Internacionals de la Universitat Complutense de Madrid (1959-1975), Professor de la Universitat de Redlands, Califòrnia (1969-70), Degà de la Facultat de Ciències Polítiques i Sociologia de la Universitat Complutense de Madrid (1975), Catedràtic de Dret Internacional de la Universitat de la Laguna (1975-78), Vicerector de la Universitat de la Laguna (1976-78) i Catedràtic de Relacions Internacionals d'Universitat Complutense de Madrid (1978-82). És membre de l'Associació Espanyola de Professors de Dret Internacional i Relacions Internacionals.
Va obtenir la condecoració d'Encomienda de Nombre de l'Orde d'Isabel la Catòlica en 1985.
Com a polític, fou president del Partido Socialista Popular (PSP) a les Illes Canàries de 1976 a 1978, però després va ingressar al PSOE. Ha estat diputat a Corts del PSOE per la circumscripció de Las Palmas a les eleccions generals espanyoles de 1982 i des de les eleccions de 1987 és diputat al Parlament Europeu per aquest partit. Ha estat vicepresident del Parlament Europeu (1986-1987), president de la Delegació per a les Relacions amb els països de l'Amèrica del Sud (1987-1989 i 1989-1994) i Coordinador del Grup Socialista Europeu en la comissió d'Assumptes Jurídics (1992-1994 i 1999-2004).

## Llibres

* El derecho de secesión en la Unión Europea Fundación Alfonso Martín Escudero, 2014. ISBN 9788415948544
* Introducción al derecho internacional amb Michael Akehurst, Alianza Editorial, 1986. ISBN 84-206-8020-6
* Teoría y formación de la sociedad internacionalTecnos, 1982. ISBN 84-309-0949-4
* Las organizaciones internacionales Alianza Editorial, 1976. ISBN 84-206-2170-6

## Referències

* ↑ Fitxa del Congrés dels Diputats

## Enllaços externs

* Bloc de Manuel Medina Ortega
* Fitxa de Manuel Medina Ortega al Parlament Europeu
* «Obra de Manuel Medina Ortega» a Dialnet.
* Notícies sobre Manuel Medina a El País
# Nacho Mañó

Ignacio de Loyola Mañó Guillén, més conegut pel nom artístic Nacho Mañó, (València, 20 de juliol de 1963) és un baixista, productor, compositor i cantant valencià, membre del grup Presuntos Implicados des del 1988. Està casat amb la vocalista argentina Gisela Renes.

## Discografia
### Presuntos Implicados

| Any | Nom del disc | Discogràfica | Comentaris |
| 1987 | De Sol a Sol | Intermitente | Reeditat per WEA el 1990 (Nacho treballa com a productor). |
| 1989 | Alma de Blues | WEA | |
| 1991 | Ser de Agua | WEA | |
| 1994 | El Pan y la Sal | WEA | |
| 1995 | La Noche | WEA | Doble CD en directe. Llançat en també en format VHS. Descatalogat i editat en un CD Resumen. |
| 1997 | Siete | WEA | |
| 1999 | Versión Original | WEA | |
| 2001 | Gente | WEA | |
| 2003 | Grandes Éxitos. Selección Natural | WEA | Doble CD recopilatori més DVD. |
| 2003 | Selección Inédita | WEA | |
| 2005 | Postales | WEA | Editat en dues versions: la normal amb 12 cançons, l'especial amb 14. |
| 2006 | Todas las Flores - La Colección Definitiva | WEA | CD recopilatori + DVD |
| 2008 | Será | WEA | CD amb la nova vocalista de Presuntos, Lydia Rodríguez Fernández. |

## Referències

* ↑ Rafa Comin Chiner. «Nacho Mañó de Presuntos Implicados en “Únete a nuestra música”» (en castellà), 26-03-2010. [Consulta: 12 octubre 2010].

## Enllaços externs

* Pàgina oficial a MySpace (castellà)
* Nacho Mañó busca una nueva cantante para que Presuntos continúe sin Soledad Giménez (castellà)
* Nacho Mañó se hace brasileño (castellà)
# P.J. Brown

Collier Brown, Jr., més conegut com a P.J. Brown fou un jugador de bàsquet professional. Va estudiar a la Universitat de Louisiana Tech on jugà durant quatre anys a la lliga universitaria. Durant aquesta època va anotar 10,1 punts i va capturar 8,4 rebots per partit, en un total de 121. L'any 1992 fou escollit en la 29a posició del Draft pels New Jersey Nets. Aquell any però, jugà al Panonios grec. A l'any següent debutà a l'NBA. Vesteix el #93 a la samarreta. Campió de l'NBA amb els Boston Celtics l'any 2008. Aquell mateix any es retirà.

## Trajectòria esportiva
### Equips NBA

* New Jersey Nets (1993-1996)
* Miami Heat (1996-2000)
* Charlotte Hornets (2000-2002)
* New Orleans Hornets (2002-2006)
* Chicago Bulls (2006-2007)
* Boston Celtics (2007-2008)

## Estadístiques a l'NBA

| Fase Regular | EQUIP | PJ | MPP | PRPP | TPP | RPP | APP | PPP |
| 1993-94 | New Jersey Nets | 79 | 24.7 | 0.9 | 1.2 | 6.2 | 1.2 | 5.7 |
| 1994-95 | New Jersey Nets | 80 | 30.8 | 0.9 | 1.7 | 6.1 | 1.7 | 8.1 |
| 1995-96 | New Jersey Nets | 81 | 36.3 | 1.0 | 1.2 | 6.9 | 2.0 | 11.3 |
| 1996-97 | Miami Heat | 80 | 32.4 | 1.1 | 1.2 | 8.4 | 1.2 | 9.5 |
| 1997-98 | Miami Heat | 74 | 31.9 | 0.9 | 1.3 | 8.6 | 1.4 | 9.6 |
| 1998-99 | Miami Heat | 50 | 32.2 | 0.9 | 1.0 | 6.9 | 1.3 | 11.4 |
| 1999-00 | Miami Heat | 80 | 28.8 | 0.8 | 0.8 | 7.5 | 1.8 | 9.6 |
| 2000-01 | Charlotte Hornets | 80 | 35.1 | 1.0 | 1.1 | 9.3 | 1.6 | 8.5 |
| 2001-02 | Charlotte Hornets | 80 | 32.0 | 0.7 | 1.0 | 9.8 | 1.3 | 8.4 |
| 2002-03 | New Orleans Hornets | 78 | 33.4 | 0.9 | 1.0 | 9.0 | 1.9 | 10.7 |
| 2003-04 | New Orleans Hornets | 80 | 34.4 | 1.0 | 0.9 | 8.6 | 1.9 | 10.5 |
| 2004-05 | New Orleans Hornets | 82 | 34.4 | 0.9 | 0.6 | 9.0 | 2.2 | 10.8 |
| 2005-06 | New Orleans Hornets | 75 | 31.7 | 0.6 | 0.7 | 7.3 | 1.2 | 9.0 |
| 2006-07 | Chicago Bulls | 72 | 20.2 | 0.3 | 0.7 | 4.8 | 0.7 | 6.1 |
| 2007-08 | Boston Celtics | 18 | 11.6 | 0.3 | 0.4 | 3.8 | 0.6 | 2.2 |
| Carrera | | 1089 | 31.1 | 0.8 | 1.0 | 7.7 | 1.5 | 9.1 |
PJ: Partits Jugats, MPP: Minuts per Partit, PRPP: Pilotes Recuperades per Partit, TPP: Taps per Partit, RPP: Rebots per Partit, APP: Assistencies per Partit, PPP: Punts per Partit

## Récords Personals

* 30 punts (contra Toronto 17/04/96)
* 9 rebots ofensius (2 vegades)
* 17 rebots defensius (contra Detroit 28/11/01)
* 22 rebots (contra Denver 07/01/02)
* 8 assistències (contra Houston 24/01/96)
* 5 pilotes robades (contra Phoenix 03/12/93)
* 6 taps (contra Vancouver 14/03/97)
* 51 minuts jugats (contra Golden State 23/11/04)

## Premis personals

* Jugador més Esportiu de l'NBA:2004
* Ciutadà de l'any de l'NBA: 1997
* 3 vegades escollit per al Segon Millor Equip defensiu de l'NBA: 1997,1999,2001

## Curiositats

* Està casat amb Dee i té tres filles, Whitney, Briana i Kalani, i un fill, Javani.
* La seva dona Dee també fou jugadora de bàsquet a Louisiana Tech.
* El seu actor preferit és Denzel Washington.

## Referències

* ↑ Se confirma la retirada de PJ Brown tras la visita de los Celtics a la Casa Blanca: ultimatenba.com

## Enllaços externs

* Perfil de P.J. Brown a NBA.com
# Campionat del Món de Trial 2022

La temporada de 2022 del Campionat del Món de trial fou la 48a edició d'aquest campionat, organitzat per la FIM. El calendari oficial constava de 9 proves puntuables, celebrades entre l'11 de juny i el 18 de setembre. 2 de les proves programades es disputaren als Països Catalans: el Gran Premi d'Espanya a l'Hospitalet de l'Infant els dies 11 i 12 de juny i el Gran Premi d'Andorra a Sant Julià de Lòria els dies 18 i 19 de juny.

## Classificació final

| Posició | Pilot | Motocicleta | Punts |
| 1 | Toni Bou | Montesa | 191 |
| 2 | Jaime Busto | Vertigo | 140 |
| 3 | Adam Raga | TRRS | 131 |
| 4 | Matteo Grattarola | Beta | 126 |
| 5 | Gabriel Marcelli | Montesa | 109 |
| 6 | Jeroni Fajardo | Sherco | 108 |
| 7 | Miquel Gelabert | Gas Gas | 102 |
| 8 | Jorge Casales | Scorpa | 90 |
| 9 | Aniol Gelabert | Beta | 72 |
| 10 | Benoit Bincaz | Gas Gas | 69 |

## Referències

* «Championship 2022» (en anglès). trialonline.org. [Consulta: 30 octubre 2022].
* «Championship overview. Ranking riders 2022» (en anglès). fim-moto.com. FIM, 2022. [Consulta: 30 octubre 2022].